- ‘अब गणतंत्र में हमारी भी होगी हिस्‍सेदारी’ - Amar Ujala Hindi News
‘अब गणतंत्र में हमारी भी होगी हिस्‍सेदारी’
{"_id":"30-43521","slug":"Rajouri-43521-30","type":"story","status":"publish","title_hn":"\u2018\u0905\u092c \u0917\u0923\u0924\u0902\u0924\u094d\u0930 \u092e\u0947\u0902 \u0939\u092e\u093e\u0930\u0940 \u092d\u0940 \u0939\u094b\u0917\u0940 \u0939\u093f\u0938\u094d\u200d\u0938\u0947\u0926\u093e\u0930\u0940\u2019","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
राजोरी। मतदाता पहचान पत्र मिलने के बाद नए वोटरों में खासा उत्साह और जोश देखा जा रह है। वे आगामी चुनावों का बेसब्री से इंतजार कर रहे हैं। उनका कहना है कि वे अब अपने मनपसंद उम्मीदवारों को वोट डालकर लोकतंत्र को मजबूत करने में सहयोग देंगे। साईमा कौसर ने कहा कि अगले चुनाव में वह पहली बार अपने मत का प्रयोग करेगी। इससे वह काफी उत्साहित है। उसने यह भी कहा कि यह पहचान पत्र केवल वोट डालने के लिए काम ही नहीं आएगा, बल्कि नौकरी के लिए आवेदन करने में भी इसका इस्तेमाल होगा। वहीं आफताद मीर ने कहा कि अब उसके पास भी अपना भविष्य चुनने का अधिकार होगा। इससे पहले वह वोट नहीं डाल सकते थे। अब जो नेता अच्छा लगेगा, उसको वोट देंगे। वहीं शाहरयार का कहना है कि कई बार उम्मीदवार एक वोट की वजह से हार जाते हैं। इसलिए वह अपने वोट की कीमत जानते हैं, जिसका इस्तेमाल सोच-समझ कर करेंगे। वहीं पहली बार वोट डालने का अधिकार हासिल करने वाले इरफान ने बताया कि वह इसे लेकर बहुत उत्साहित हैं। नवाज और शाजिया ने बताया कि वह भी अपना वोट डाल कर अपने हक मांगने योग्य हो गए हैं।